Η δολοφονία του άσημου διπλωμάτη - μέλους του Κόμματος ήταν η αφορμή που περίμενε το καθεστώς του Χίτλερ: Ως επακόλουθο διατάχτηκε η καταδίωξη των Εβραίων σε όλη τη Γερμανία, η καταστροφή των καταστημάτων και των περιουσιών τους και η πυρπόληση των Εβραϊκών Συναγωγών. Το πογκρόμ αυτό, που έγινε στις 9 Νοεμβρίου 1938, επονομάστηκε Νύχτα των Κρυστάλλων (Kristallnacht) και σηματοδότησε την έναρξη του Ολοκαυτώματος.